ddrg/super_eurlex huggingface dataset:
Uredba Komisije (EGS) št. 393/87

z dne 9. februarja 1987

o spremembi Uredbe (EGS) št. 1963/79 o določitvi podrobnih pravilih za uporabo proizvodnega nadomestila za oljčno olje, ki se uporablja za proizvodnjo nekaterih konzerviranih živil

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1454/86 [2],

ob upoštevanju Uredbe Sveta (EGS) št. 591/79 z dne 26. marca 1979 o splošnih predpisih za proizvodna nadomestila za oljčno olje, uporabljeno za proizvodnjo konzerviranih živil [3], kakor je bila nazadnje spremenjena z Uredbo (EGS) št. 3788/85 [4], in zlasti člena 9 Uredbe,

ker člen 2(3) Uredbe Komisije (EGS) 1963/79 [5] predvideva, da velja zahteva za preverjanje samo za proizvodni proces, ki bo zaključen v treh mesecih po vložitvi zahtevka; ker so izkušnje pokazale, da je ta rok iz tehničnih razlogov neprimeren za proizvodne postopke predelave živil, v katerih oljčno olje ni samo konzervans, ampak pomembna sestavina v pripravi gotovega proizvoda; ker je treba sprejeti določbe, ki bodo omogočile, da se tudi za konzervirana živila odobrava proizvodno nadomestilo in po katerih lahko države članice določijo rok do osem mesecev za tiste proizvode, za pripravo katerih je rok treh mesecev neprimeren;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

V člen 2 (3) Uredbe (EGS) št. 1963/79 se kot drugi pododstavek vstavi:

"Države članice določijo daljši rok, ki pa ne presega osem mesecev, v primerih, kjer je zaradi proizvodnega procesa konzerviranih živil potrebno, da olje ostane v stiku z ribami ali zelenjavo daljši čas, kakor je predvideno v prvem pododstavku."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. februarja 1987

Za Komisijo

Frans Andriessen

Podpredsednik

[1] UL 172, 30.09.1966, str. 3025/66.

[2] UL L 133, 21.05.1986, str. 8.

[3] UL L 78, 30.03.1979, str. 2.

[4] UL L 367, 31.12.1985, str. 1.

[5] UL L 227, 7.9.1979, str. 10.
Uredba Komisije (EGS) št. 3417/88

z dne 31. oktobra 1988

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi in o skupni carinski tarifi, kakor je bila nazadnje spremenjena z Uredbo (EGS) št. 1858/88 [2] in zlasti člena 9,

ker je, zaradi zagotovitve enotnega izvajanja kombinirane nomenklature, ki je priložena navedeni uredbi, treba sprejeti ukrepe za uvrščanje blaga, navedenega v Prilogi te uredbe;

ker je Uredba (EGS) št. 2658/87 določila splošna pravila za razlago kombinirane nomenklature in ta pravila veljajo tudi za vsako drugo nomenklaturo, ki je deloma ali v celoti zasnovana na njej oziroma dodaja dodatne podrazdelitve in ki je bila uvedena po posebnih določbah Skupnosti zaradi uporabe carin ali drugih ukrepov v trgovini z blagom;

ker mora biti po navedenih splošnih pravilih blago, poimenovano v stolpcu 1 preglednice v prilogi te uredbe, uvrščeno pod ustrezne oznake KN v stolpcu 2 iz vzrokov, ki so navedeni v stolpcu 3;

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, se razvrsti v kombinirano nomenklaturo pod ustreznimi oznakami KN v stolpcu 2 navedene preglednice.

Člen 2

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. oktobra 1988

Za Komisijo

Cockfield

Podpredsednik

[1] UL L 256, 7.9.1987, str. 1.

[2] UL L 166, 1.7.1988, str. 10.

--------------------------------------------------

PRILOGA

Poimenovanje blaga | Uvrstitev Oznaka KN | Vzrok |

(1) | (2) | (3) |

1.Elektromehanska naprava za pripravljanje hrane, skupne teže 9 kg, moči 1 kW, volumna delovne posode 3,5 l | 84388099 | Uvrstitev je določena po določbah splošnega predpisa 1 in besedil oznak KN 8438 in 84388099. Ta naprava se, zaradi svoje kapacitete in moči, običajno ne uporablja v gospodinjstvu in ne ustreza besedilu oznake KN 8509. |

2.Elektronski sistem za tiskanje iz digitalnih podatkov | 84729090 | Uvrstitev je določena po določbah splošnega predpisa 1 in besedil oznak KN 8472 in 84729090. Laserski žarek selektivno razelektri predhodno naelektreno elektro-občutljivo površino, ustrezno želeni sliki. Negativno naelektreni delci suhega črnila se nanesejo na fotoreceptor in primejo na pozitivno površino ter oblikujejo želeno sliko. Ta slika se prenese na pozitivno naelektren list papirja in utrdi s toploto. Postavka 9009 ne ustreza, ker tiskanje izhaja direktno iz digitalnih podatkov in ne kot kopija originalnega dokumenta. |

--------------------------------------------------
Uredba Sveta (EGS) št. 3551/88

z dne 14. novembra 1988

o spremembi Uredbe (EGS) št. 4088/87 o določitvi pogojev za uporabo preferencialnih carin pri uvozu nekaterega cvetja s poreklom iz Cipra, Izraela in Jordanije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker dodatni protokol k Sporazumu o sodelovanju med Evropsko gospodarsko skupnostjo in Marokom predvideva uporabo preferencialnih carin za vrtnice in nageljne, ki se v Skupnost uvažajo znotraj meja tarifne kvote, odprte za vse sveže rezano cvetje s poreklom iz Maroka, ki se uvršča v oznako KN 060310; ker te tarifne ugodnosti veljajo samo za uvoz, pod določenimi cenovnimi pogoji;

ker Uredba (EGS) št. 4088/87 [1] določa pogoje za uporabo preferencialnih carin pri uvozu navedenih proizvodov s poreklom s Cipra, Izraela in Jordanije; ker je treba razširiti področje uporabe te uredbe na takšno cvetje s poreklom iz Maroka,

SPREJEL NASLEDNJO UREDBO:

Člen 1

Uredba Sveta (EGS) št. 4088/87 se spremeni:

1. naslov se nadomesti z naslednjim:

"Uredba Sveta (EGS) št. 4088/87 z dne 21. decembra 1987 o določitvi pogojev za uporabo preferencialnih carin pri uvozu nekaterega cvetja s poreklom iz Cipra, Izraela, Jordanije in Maroka;"

2. v členu 1 se "s poreklom iz Cipra, Izraela ali Jordanije" nadomesti s "s poreklom iz Cipra, Izraela, Jordanije in Maroka".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od dneva začetka uporabe dodatnega protokola k Sporazumu o sodelovanju med Evropsko gospodarsko skupnostjo in Marokom.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. novembra 1988

Za Svet

Predsednik

Y. Pottakis

[1] UL L 382, 31.12.1987, str. 22.

--------------------------------------------------
Uredba Sveta (EGS) št. 1059/88

z dne 28. marca 1988

o ureditvi, ki se uporablja za trgovanje Grčije s Turčijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil Protokol, ki je priložen Sporazumu o pridružitvi med Evropsko gospodarsko skupnostjo in Turčijo, v nadaljnjem besedilu "Protokol" in "Sporazum", namenjen temu, da se v njem upošteva pristop Helenske republike, podpisan 20. aprila 1988;

ker mora do začetka veljavnosti Protokola Skupnost ob upoštevanju določb tega protokola avtonomno določiti ureditev, ki bo veljala za trgovanje Grčije s Turčijo;

ker je bila ureditev, ki od 1. januarja 1981 velja za uvoz s poreklom iz Turčije v Grčijo, do sklenitve Protokola določena z Uredbo (EGS) št. 3555/80 [1]; ker je treba ob upoštevanju podpisa Protokola in dejstva, da ureditev, ki jo je navedena uredba uvedla, ne zadeva več vseh drugih držav iz te uredbe, le-to razveljaviti,

SPREJEL NASLEDNJO UREDBO:

Člen 1

Do začetka veljavnosti Protokola Helenska republika pri trgovini s Turčijo uporablja vse določbe, ki izhajajo iz Sporazuma.

Člen 2

Uredba (EGS) št. 3555/80 se razveljavi.

Člen 3

Ta uredba začne veljati 1. januarja 1989.

Veljati preneha na dan začetka veljavnosti Protokola.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. marca 1988

Za Komisijo

I. Kiechle

Predsednik

[1] UL L 382, 31.12.1980, str. 1.

--------------------------------------------------
Uredba Komisije (EGS) št. 213/89

z dne 27. januarja 1989

o spremembi Uredbe (EGS) št. 2288/83 o seznamu bioloških ali kemičnih snovi iz člena 60(1)(b) Uredbe Sveta (EGS) št. 918/83 o sistemu oprostitev carin v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 918/83 z 28. marca 1983 o sistemu oprostitev carin v Skupnosti [1], kot je bila spremenjena z Uredbo (EGS) št. 4235/88 [2], in zlasti člena 143(1) Uredbe,

ker Uredba Komisije (EGS) št. 2288/83 [3], kot je bila nazadnje spremenjena z Uredbo (EGS) št. 3692/87 [4], določa seznam bioloških ali kemičnih snovi iz člena 60(1)(b) Uredbe (EGS) št. 918/83, ker je skupno spoznanje držav članic pokazalo, da bi bilo treba Uredbo spet spremeniti tako, da se v seznam vključi snov, ki v njem še ni vsebovana in za katero sedaj ni enakovredne proizvodnje na carinskem ozemlju Skupnosti;

ker je treba poskrbeti za retroaktivni učinek določb, tako da pokrijejo uvoz te snovi od 1. septembra 1988 dalje;

ker so ukrepi iz te uredbe v skladu z mnenjem Odbora za carinske oprostitve,

SPREJELA NASLEDNJO UREDBO:

Člen 1

Priloga Uredbe (EGS) št. 2288/83 se dopolni, tako da se dodajo snovi, imenovane "Orkoacidni sulforhodamin G" (šifra CN 3204).

Člen 2

Ta uredba začne veljati na dan objave v Uradnem listu Evropskih skupnosti.

Uporablja se z učinkom od 1. septembra 1988 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. januarja 1989

Za Komisijo

Christiane Scrivener

Članica Komisije

[1] UL L 105, 23.4.1983, str. 1.

[2] UL L 373, 31.12.1988, str. 1

[3] UL L 220, 11.8.1983, str. 13.

[4] UL L 347, 11.12.1987, str. 16.

--------------------------------------------------
Uredba Sveta (EGS) št. 3172/89

z dne 16. oktobra 1989

o uporabi Sklepa št. 2/89 Sveta za sodelovanje med EGS-Egiptom o spremembah — zaradi pristopa Španije in Portugalske k Evropskim skupnostim — Protokola o opredelitvi pojma "izdelki s poreklom" in načinih upravnega sodelovanja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju Uredbe Sveta (EGS) št. 2573/87 z dne 11. avgusta 1987 o določitvi dogovorov za trgovino med Španijo in Portugalsko na eni strani ter Alžirijo, Egiptom, Jordanijo, Libanonom, Tunizijo in Turčijo na drugi strani [1] in zlasti člena 23 Uredbe,

ob upoštevanju predloga Komisije,

ker člen 7 Sklepa 87/456/ESPJ predstavnikov vlad držav članic, ki so se sestali v okviru Sveta dne 11. avgusta 1987 zaradi določitve dogovorov za trgovino med Španijo in Portugalsko na eni strani ter Alžirijo, Egiptom, Jordanijo, Libanonom, Tunizijo in Turčijo na drugi strani za proizvode iz Pogodbe ESPJ [2] določa, da veljajo potrebne spremembe pravil o poreklu, ki jih je sprejel Svet za sodelovanje po pristopu Španije in Portugalske, za proizvode, ki jih zajema navedeni sklep;

ker je skladno s členom 25 Protokola o opredelitvi pojma "izdelki s poreklom" in načinih upravnega sodelovanja Svet za sodelovanje med EGS -Egiptom sprejel Sklep št. 2/89 o spremembah navedenega Protokola zaradi pristopa Španije in Portugalske k Evropskim skupnostim;

ker je treba zagotoviti, da se navedeni sklep uporablja v Skupnosti,

SPREJEL NASLEDNJO UREDBO:

Člen 1

Sklep št. 2/89 Sveta za sodelovanje med EGS — Egiptom se uporablja v Skupnosti.

Besedilo sklepa je priloženo tej uredbi.

Člen 2

Ta uredba začne veljati na dan objave v Uradnem listu Evropskih skupnosti.

Uredba velja od 1. septembra 1987.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 16. oktobra 1989

Za Svet

Predsednik

M. Delebarre

[1] UL L 250, 1.9.1987, str. 1.

[2] UL L 250, 1.9.1987, str. 112.

--------------------------------------------------
Uredba Sveta (EGS) št. 3573/90

z dne 4. decembra 1990

o spremembi Uredbe (EGS) št. 4055/86 o uporabi načela svobode opravljanja storitev v pomorskem prometu med državami članicami ter med državami članicami in tretjimi državami kot posledici združitve Nemčije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 84(2) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Skupnost sprejela vrsto predpisov o urejanju pomorskega prometa;

ker se pravo Skupnosti od datuma združitve Nemčije v celoti uporablja na ozemlju nekdanje Demokratične republike Nemčije;

ker je treba spremeniti Uredbo (EGS) št. 4055/86 [4] ob upoštevanju posebnega položaja, ki je nastal z združitvijo Nemčije, kar zadeva dvostranske sporazume, sklenjene med nekdanjo Demokratično republiko Nemčijo in tretjimi državami;

ker se sporazumi, ki jih je sklenila nekdanja Demokratična republika Nemčija, nanašajo le na tovore, ki izvirajo iz te države; ker se torej pravice, ki bi jih uživale tretje države na podlagi sporazumov o delitvi tovora, nanašajo samo na tovore, ki izhajajo z ozemlja nekdanje Demokratične republike Nemčije;

ker je treba državam članicam podaljšati rok za prilagajanje sporazumov o prometu, ki se ne ureja po Kodeksu poslovanja za linijske prevoznike pri Združenih narodih, pri dvostranskih sporazumih, ki jih je sklenila nekdanja Demokratična republika Nemčija s tretjimi državami, da se omogoči Zvezni republiki Nemčija vodenje potrebnih pogajanj za prilagajanje teh sporazumov,

SPREJEL NASLEDNJO UREDBO:

Člen 1

"Sporazumi, ki jih je sklenila nekdanja Demokratična republika Nemčija, se prilagodijo v čim krajšem času, v vsakem primeru pa najpozneje do 1. januarja 1995."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 1990

Za Svet

Predsedujoči

G. De Michelis

[1] UL C 248, 2.10.1990, str. 13, spremenjen 25. oktobra 1990.

[2] Mnenje predloženo 21. novembra 1990 (še neobjavljeno v Uradnem listu).

[3] Mnenje predloženo 20. novembra 1990 (še neobjavljeno v Uradnem listu).

[4] UL L 378, 21.12.1986, str. 1.

--------------------------------------------------
Uredba Komisije (EGS) št. 56/91

z dne 9. januarja 1991

o spremembi Uredbe (EGS) št. 2670/81 o podrobnih izvedbenih pravilih glede proizvodnje sladkorja, ki presega kvoto

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], nazadnje spremenjene z Uredbo (EGS) št. 3577/90 [2], in zlasti člena 26(3) Uredbe,

ker člen 2 Uredbe Komisije (EGS) št. 2670/81 [3], nazadnje spremenjene z Uredbo (EGS) št. 3892/88 [4], določa, da proizvajalec sladkorja C, ustanovljen v državi članici, lahko pri izvozu svoj sladkor C nadomesti z belim sladkorjem drugega proizvajalca, ustanovljenega na ozemlju iste države članice, proti plačilu zneska za nevtralizacijo ekonomske prednosti, ki jo lahko pridobi s tako nadomestitvijo; ker ta člen določa, da je, kadar je sladkor C uskladiščen za izvoz v skladiščnih objektih zunaj tovarne, v državi članici proizvodnje ali drugi državi članici, skupaj z drugim sladkorjem, zlasti če je proizveden v drugih podjetjih, in med njimi ni možno fizično razlikovati, pod določenimi pogoji dovoljena nadomestitev pri izvozu, ne da bi taka nadomestitev povzročila plačilo zneska iz člena 2(2) Uredbe (EGS) št. 2670/81;

ker je mogoče, da sladkor C v majhni embalaži izvozi dobrodelna organizacija za račun proizvajalca sladkorja C; ker tak primer ne predstavlja nadomestitve v smislu člena 2(2) Uredbe (EGS) št. 2670/81, saj se ohrani fizična identiteta izvoženega proizvoda; ker je primerno, da se take dejavnosti ne ovirajo in da se predvidi izredni ukrep, ki bo zagotovil, da tako dejanje ne povzroči plačila zneska iz člena 2(2) navedene uredbe za zadevni sladkor C, proizveden v tržnem letu 1990/91;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Uredba (EGS) št. 2670/81 se spremeni:

1. Točki (a) prvega pododstavka člena 2(2) se doda naslednje:

"Vendar se v primeru drugega pododstavka odstavka 3 to dokazilo nadomesti z enakovrednim dokazilom, ki ga določi ista država članica;"

2. Členu 2(3) se doda naslednji drugi pododstavek:

"Kadar se beli sladkor C z oznako KN 17019910, proizveden v tržnem letu 1990/91, zapakira za izvoz v maloprodajno pakiranje z neto težo proizvoda največ 1 kilogram in v paket skupaj z drugimi prehrambnimi izdelki, ki jih v imenu proizvajalca sladkorja C izvozi priznana dobrodelna organizacija, se ta dejavnost ne šteje za nadomestitev v smislu odstavka 2 in ne povzroči plačila zneska iz navedenega odstavka."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. januarja 1991

Za Komisijo

Ray Mac Sharry

Član Komisije

[1] UL L 177, 1.7.1981, str. 4.

[2] UL L 353, 17.12.1990, str. 23.

[3] UL L 262, 16.9.1981, str. 14.

[4] UL L 346, 15.12.1988, str. 29.

--------------------------------------------------
Uredba Komisije (EGS) št. 1559/91

z dne 7. junija 1991

o spremembi Uredbe (EGS) št. 2077/85 o podrobnih pravilih za uporabo sistema proizvodne pomoči za konzervirani ananas

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 525/77 z dne 14. marca 1977 o uvedbi sistema proizvodne pomoči za konzervirani ananas [1], kakor je bila nazadnje spremenjena z Uredbo (EGS) št. 1699/85 [2], in zlasti člena 8 Uredbe,

ker Uredba Komisije (EGS) št. 2077/85 [3], kakor je bila nazadnje spremenjena z Uredbo (EGS) št. 344/86 [4], uporabo nekaterih standardov, ki se uporabljajo za proizvodno pomoč za predelano sadje in zelenjavo, razširja na področje konzerviranega ananasa; ker naj se sklicevanja iz te uredbe posodobijo po sprejetju Uredbe Komisije (EGS) št. 1558/91 [5] in spremembi kombinirane nomenklature, navedene v Prilogi I k Uredbi Sveta (EGS) št. 2658/87 [6], kakor je bila nazadnje spremenjena z Uredbo Komisije (EGS) št. 2472/90 [7];

ker Uredba (EGS) št. 1558/91 določa nova podrobna pravila za uporabo sistema proizvodne pomoči za predelano sadje in zelenjavo; ker se omenjeni ukrepi uporabljajo tudi za konzervirani ananas;

ker so ukrepi, predvideni s to uredbo, v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

Člen 1 Uredbe (EGS) št. 2077/85 se nadomesti z naslednjim:

"Člen 1

1. V sistemu proizvodne pomoči, predvidenem v Uredbi (EGS) št. 525/77 "konzervirani ananas" pomeni ananas ali koščke ananasa brez lupine in stržena, ki je bil toplotno obdelan, pakiran v hermetično zaprte posode in pokrit s sladkornim sirupom s skupnim deležem sladkorja, ki se določi po homogenizaciji, najmanj 14 %, in spada pod tarifne oznake KN 20082051,20082059, 20082071 in 20082079.

2. Brez vpliva na določbe, določene v spodnjih členih, se členi 2, 3, 6, 7, 9, 10, 11, 12(1) in 14 do 17 Uredbe Komisije (EGS) št. 1558/91 [8] uporabljajo za dodelitev proizvodne pomoči za konzervirani ananas."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. junija 1991

Za Komisijo

Ray Mac Sharry

Član Komisije

[1] UL L 73, 21.3.1977, str. 46.

[2] UL L 163, 22.6.1985, str. 12.

[3] UL L 196, 26.7.1985, str. 28.

[4] UL L 41, 18.2.1986, str. 15.

[5] UL L 144, 8.6.1991, str. 31.

[6] UL L 256, 7.9.1987, str. 1.

[7] UL L 107, 27.4.1991, str. 10.

[8] UL L 144, 8.6.1991, str. 31.

--------------------------------------------------
UREDBA KOMISIJE (EGS) št. 2399/91

z dne 6. avgusta 1991

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/871 z dne 23. julija 1987 o tarifni in statistični nomenklaturi ter o skupni carinski tarifi, kot je bila nazadnje spremenjena z Uredbo Komisije (EGS) št. 2242/912, in zlasti člena 9 Uredbe,

ker je za zagotovitev enotne uporabe kombinirane nomenklature, ki je priloga k navedeni uredbi, potrebno sprejeti ukrepe v zvezi z uvrstitvijo blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi s trgovino z blagom;

ker mora biti blago, opisano v stolpcu 1 tabele, ki je priloga k tej uredbi, v skladu z navedenimi splošnimi pravili uvrščeno v ustrezne tarifne oznake KN, navedene v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, opisano v stolpcu 1 priložene tabele, je uvrščeno v kombinirano nomenklaturo v ustrezne tarifne oznake KN iz stolpca 2 navedene tabele.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. avgusta 1991

Za Komisijo

Jean DONDELINGER

Članica Komisije

PRILOGA

Poimenovanje blaga Uvrstitev v tarifno oznako KN Utemeljitev

(1) (2) (3)

1. Pripravek v prahu za izdelavo slaščic. 2106 90 99 Uvrstitev opredeljujejo določbe splošnih pravil 1 in 6 za razlaganje kombinirane nomenklature, dodatna opomba 1 k Poglavju 21 in besedilo tarifnih oznak KN 2106, 2106 90 in 2106 90 99.

Sestava:

84,4 mas. % dehidriranega jajčnega beljaka (skupna vsebnost beljakovin: 69,1 mas. %),

Proizvod ni beljakovinski koncentrat iz oznake 2106 10 90.

14,6 mas. % maltodekstrina (izraženega kot škrob: 9,3 mas. %),

1 mas. % želatine.

2. Umetni železov oksid, ki vsebuje približno 95 % Fe2O3 in približno 4 % aluminijevega oksida in silicijevega oksida, ki izhajata iz proizvodnega procesa. 2821 10 00 Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 1(a) k Poglavju 28 in besedilo tarifnih oznak KN 2821 in 2821 10 00 (glej tudi pojasnjevalne opombe k HS, tarifna številka 28.21, del A).

1 UL L 256, 7.9.1987, str. 1.

2 UL L 204, 27.7.1991, str. 21.